open-index/open-wikipedia-markdown huggingface dataset:
Ալեքսանդր Նևսկու եկեղեցի (Գանձակ)

**Ալեքսանդր Նևսկու եկեղեցի** (), եկեղեցի Գանձակում (Ադրբեջան), կառուցված 1887 թվականին։ Եկեղեցում ծառայություններ մատուցվում են միայն շաբաթ և կիրակի օրերին, ինչպես նաև ռուս ուղղափառության տոներին և Ավագ օրերին։ Տաճարի գլխավոր հոգևորականն է հայր Անդրեյ Բեզոտոսնին։

## Պատմություն
Եկեղեցին կառուցվել է ինչպես տեղի ուղղափառների, այնպես էլ մուսուլմանների հանգանակության շնորհիվ հին գերեզմանի տեղում։ Ըստ պահպանված տվյալների եկեղեցին 1916 թվականին կրում էր մայր տաճար տիտղոսը։ Շինությունը կառուցվել է աղյուսից բյուզանդական ճարտարապետության ոճով։ 1931 թվականին եկեղեցին փակվել է, իսկ 1935-1938 թվականներին օգտագործվել է որպես գավառագիտական և հակակրոնական թանգարան։ Ավելի ուշ եկեղեցին վերածվել է մզկիթի, հետո էլ վերածվել է ամբարի։

1946 թվականին շինությունը վերադարձվել է եկեղեցուն։ Մինչհեղափախական դարաշրջանից մնացած սրբապատկերներ են պահպանվում այստեղ՝ Ալեքսանդր Նևսկու, Մարիամ Մագդաղենացու:

1997 թվականի սեպտեմբերին նշվել է եկեղեցու կառուցման 110-ամյակը։

## Պատկերասրահ


Պատկեր:Alexander Nevsky church in Ganja 2.JPG
Պատկեր:Alexander Nevsky church in Ganja 1.JPG
Պատկեր:Alexander Nevsky church in Ganja 3.JPG



## Ծանոթագրություններ

## Արտաքին հղումներ
* Ալեքսանդր Նևսկու եկեղեցի (Գանձակ) 

Կատեգորիա:Ադրբեջանի ռուսական եկեղեցիներ
Կատեգորիա:Գանձակի պաշտամունքային կառույցներ
Get Home

«**Get Home**», ամերիկացի R&B երգիչ ՋեյԱր Կաստրոյի երգը, որում իրենց մասնակցությունն ունեն նաև ամերիկացի ռեփերներ Քիդ Ինկը և Migos խմբի Քուեյվոն։ Այն որպես սինգլ թողարկվել է 2015 թվականի հուլիսի 31-ին։ Երգի պրոդյուսերական աշխատանքով զբաղվել է DJ Mustard-ը։

## Թողարկում
Երգը ներկայացվել է 2015 թվականի հուլիսի 21-ին, սակայն որպես սինգլ iTunes-ում թողարկվել է հուլիսի 31-ին։

## Տեսահոլովակ
Երգի տեսահոլովակը, որի ռեժիսորներն են Մարկ Քլասֆելդը և Ջեսսի Մալայը, ներկայացվել է 2015 թվականի հոկտեմբերի 9-ին Կաստրոյի VEVO ալիքում։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում

Կատեգորիա:2015 սինգլներ
Կատեգորիա:Քիդ Ինկի երգեր
Դորիան Գրեգորի

**Դորիան Գրեգորի** (, ), ամերիկյան կինոյի և թատրոնի դերասան։

## Կենսագրություն
Դորիան Գրեգին եկել է Լոս Անջելես, երբ ընդամենը տասը տարեկան էր։ Դորիան Գրեգորին իր դերասանական կարիերան սկսել է մի քանի էպիզոդիկ դերեր խաղալով, օրինակ նա խաղացել է աշխարհահռչակ «Նա է պատվիրել սպանությունը» ֆիլմում, ինչպես նաև «Լոիս և Քլարկ։ Սուպերմենի նոր արկածները» ֆիլմում։ Նա հիմնադրել է նաև թատերական խումբ՝ Էպիֆանին։ Դորիան Գրեգորին նկարահանվել է նաև տարբեր հումանիտար գովազդում, հենց մեկը կանխարգելում դեռահասների հանցավուրությունը գովազդում և ակցիաններում։ Նրա կյանքը ամբողջովին փոխվեց, երբ նա նկարահանվեց ամերիկյան «Հիացմունք» ֆիլմում, մարմնավորելով Դերիլ Մորիսի դերը։

## Ֆիլմագրություն

* 1991 թվականին — Նա է պատվիրել սպանությունը — *Սպա Կիբրուֆ*
* 1991 թվականին — Մալիբույի փրկողները  — *էպիզոդական դեր*
* 1995 թվականին — Բևերլի Հիլզ — *Հարդ*
* 1991 — Կանգնիր! Այլապես մայրիկը կկրակի... 
* 1993 — Լոիս և Քլարկ։ Սուպերմենի նոր արկածները — *հրամանատար Սվոթ*
* 1995 — Բոսոյի ղեկավար — *բժիշկ*
* 1995 — Հոուպ և Գլորիյա — *Դատչ*
* 1995 — Ուեյանս եղբայրները — *բժիշկ Փիթերս*
* 1996—2000 — Հեծանիվով ոստիկանները — *Ռոբերտ Գուեստ*
* 1997 — Ապոկալիպտո — *լեյտենենտ*

Կատեգորիա:20-րդ դարի դերասաններ
Կատեգորիա:Ամերիկացի հաղորդավարներ
Կատեգորիա:Ամերիկացի տղամարդ կինոդերասաններ
Կատեգորիա:Թատրոնի դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի բարերարներ
Միլուոքիի տոնածառ

**Միլուոքիի տոնածառ**, Ծննդյան տոնի ծառ, որը տեղադրվել է Միլուոքիում`  քաղաքապետարանի մոտ և զարդարվել քաղաքային խորհրդի կողմից Ծննդյան տոների ընթացքում։ Ավանդույթը սկսվել է 1913 թվականից և շարունակվում է մինչև հիմա։

## Պատմություն
Քաղաքային տոնածառի զարդարման ավանդույթը սկսվել է 1913 թվականից։ Ծառերից մեկը տնկվել է ի պատիվ մի տղայի, որ մահացել էր ավտովթարից։ Տղայի աճյունի մոխիրը խառնել էին հողին և տնկել ծառը։ 2008 թվականին ծառը ջարդվել է և տոնակատարությանը մասնակցել երկու մասով։ 2013 թվականին լրանում է տոնածառի զարդարման 100-ամյակը։ Քաղաքին նվիրաբերվում է 40 ոտք բարձրությամբ տոնածառ։

## Տոնածառի ընտրությունը

Բնակիչները Ծննդյան տոների համար ընտրում էին տոնածառ։ Առաջադրվում էին ծառեր, որոնք ենթարկվում էին քննության` նկատի ունենալով նրանց չափերը, ձևերը, տեսքը, միանմանությունը, խտությունը և գույնը։ Իդեալական ծառը պետք է լիներ 30-40 ոտք բարձրությամբ և հարմար ամբարձիչով տեղափոխելու համար։ Տոնածառը գեղեցիկ զարդարվում էր, և հանդիսավոր արարողության ժամանակ վառվում էին լույսերը։ Ծառը մինչև 1995 թվականը կոչվել է Ծննդյան տոնի ծառ, իսկ դրանից հետո(մինչև 2006 թվականը)՝ տոնածառ։ 2006 թվականին ծառը վերանվանվել է նախկին անունով։

## Ծանոթագրություններ

Կատեգորիա:Հանրահայտ եղևնիներ
.sx

**.sx**-ն Սինտ Մաարտենի վերին մակարդակի ազգային դոմեն։ Այն ստեղծվել է 2010 թվականի դեկտեմբերի 15-ին։ Այն ուժի մեջ է մտել 2012 թվականի նոյեմբերի 15-ից։  Dwmeny կառավարվում է SX Registry SA BV-ի կողմից:

## Պատվիրակության պատմություն
2010 թվականի հոկտեմբերին Նիդեռլանդական Անտիլյան կղզիները բաժանվեցին երեք առանձին տարածքների։ .an ccTLD-ն պետք է դուրս բերվեր շահագործումից, և լիազորվեին երեք նոր TLD-ներ ՝ « .cw », « .bq » և «.sx»։

2011 թվականի նոյեմբերի 29-ին ICANN-ի խորհուրդը քվեարկեց .sx-ը SX Registry-ին փոխանցելու օգտին, որը Լյուքսեմբուրգի գրանցամատյանների ստարտափ OpenRegistry-ի և կանադական գրանցամատյան MediaFusion-ի համատեղ ձեռնարկությունն է։ 

2017 թվականի նոյեմբերի 27-ին SX Registry SA-ն իր գրանցամատյանի գործունեությունը OpenRegistry-ից տեղափոխել է CIRA-ի Fury Registry հարթակ։

## Կանոններ և սահմանափակումներ
Յուրաքանչյուր ֆիզիկական անձ կամ կազմակերպություն կարող է գրանցել .sx դոմենային անուն։ 

Դոմենի անվան համար դիմելիս դիմորդը պետք է երաշխավորի, որ՝

* իր իմացության չափով, Դիմումում կամ Դոմենի անվան գրանցման հայտում նշված Դոմենի անվան գրանցումը չի խախտի կամ այլ կերպ չի խախտի որևէ երրորդ կողմի իրավունքները։
* այն չի ներկայացնում Դիմումը կամ Դոմենի Անվան Գրանցման Հարցումը և գրանցման պահին չի օգտագործի Դոմենի Անունը անօրինական նպատակով, հակասելով հանրային քաղաքականությանը կամ բարոյականությանը, վիրավորական նպատակներով, հանրությանը մոլորեցնելու և/կամ բարի և արդար գործարար սովորույթներին հակասող նպատակներով, և
* այն գիտակցաբար չի օգտագործի դոմենի անունը՝ խախտելով որևէ գործող օրենք կամ կանոնակարգ, ներառյալ երրորդ կողմի շահերը։ 

### Պահպանված և Պրեմիում Դոմենային Անուններ
Սահմանափակված դոմենային անունները անուններ են, որոնց օգտագործումը սահմանափակված է տարբեր պատճառներով: Այդպիսի պատճառներ կարող են լինել այն, որ դոմենային անունը ներկայացնում է պաշտպանված կազմակերպության անունները, առանձնահատկությունները, ծառայությունները կամ պարզապես այն արգելված դոմենային անուն է: Այն կարող է նաև պահվել գրանցամատյանի ապագա ներքին օգտագործման համար:

Պրեմիում և պաշտպանված դոմեն անունները դոմեն անուններ են, որոնք վաճառվում են ավելի բարձր գնով՝ իրենց բարձր տրաֆիկի արժեքի պատճառով։ 

### Նիշեր
Յուրաքանչյուր դոմենի անուն պետք է համապատասխանի հետևյալ տեխնիկական և շարահյուսական պահանջներին՝

* պիտակը պետք է բաղկացած լինի բացառապես a-z տառերից (փոքրատառերի նկատմամբ զգայուն չէ), «-» գծիկից և 0-9 թվերից։
* Դոմենի անունը չի կարող սկսվել կամ ավարտվել գծիկով («-»)։
* Դոմենի անունը չի կարող ունենալ երկու հաջորդական գծիկ («--») 3-րդ և 4-րդ դիրքերում։
* ընդգծված նիշերը թույլատրված չեն։
* Դոմենի անունը չի կարող գերազանցել 63 նիշը (բացառությամբ TLD-ի )։
* Դոմենի անունը պետք է ունենա առնվազն 3 նիշ երկարություն։

## Ծանոթագրություններ

Կատեգորիա:2010 հիմնադրումներ
Կատեգորիա:Նիդերլանդական Անտիլներ
Կատեգորիա:Վերին մակարդակի ազգային դոմեններ
Վեռնյոյ սու Կուսի

**Վեռնյոյ սու Կուսի** () Կոմունա Ֆրանսիայում։ Մտնում է Պիկարդիա մարզի կազմի մեջ։ Գավառը՝ Էնա։ Մտնում է Լան շրջանի կազմի մեջ։

Կոմունայի INSEE կոդ՝ 02786։

## Բնակչություն
Կոմունայի բնակչությունը 2010 թվականին կազմում էր 130 մարդ։

## Տնտեսություն
2010 թվականին աշխատունակ տարիք (15-64 տարեկան) ունեցող 92 մարդկանցից 65-ը տնտեսապես ակտիվ են եղել, 27-ը՝ պասիվ (ակտիվության ցուցանիշը՝ 70,7% է, 1999 թվականին՝ 74,7%)։ 65 ակտիվ բնակիչներից աշխատել են 58-ը (30 տղամարդ, 28 կին), գործազուրկ է եղել 7 մարդ (2 տղամարդ և 9 կին)։ 27 պասիվներից 7 հոգի եղել են աշակերտ կամ ուսանող, 13-ը՝ թոշակառու, 7 պասիվ են եղել այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Վեռնյոյ սու Կուսի 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Վերման (Ֆրանսիա)

**Վերման** (), կոմունա Ֆրանսիայում։ Մտնում է Պիկարդիա մարզի կազմի մեջ։ Գավառը՝ Էնա։ Մտնում է Սեն Կանտեն շրջանի կազմի մեջ։ Կոմունան Սեն Կանտենայից գտնվում է 12 կմ արևմուտք, Ամենայից՝ 77 կմ արևելք։

Բնակչությունը (2012)՝ 1 061 մարդ։

## Բնակչություն

## Տնտեսություն
2010 թվականին աշխատունակ տարիք (15-64 տարեկան) ունեցող 669 մարդկանցից 466-ը տնտեսապես ակտիվ են եղել, 203-ը՝ պասիվ (ակտիվության ցուցանիշը՝ 69,7% է, 1999 թվականին՝ 70,1%)։ 466 ակտիվ բնակիչներից աշխատել են 419-ը (232 տղամարդ, 187 կին), գործազուրկ է եղել 47 մարդ (22 տղամարդ և 25 կին)։ 203 պասիվներից 65 հոգի եղել են աշակերտ կամ ուսանող, 85-ը՝ թոշակառու, 53 պասիվ են եղել այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Վերման

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
ՊԵԳԻԴԱ

**ՊԵԳԻԴԱ**, Հայրենասեր եվրոպացիներն ընդդեմ Արևմուտքի իսլամականացման (գերմ. *Patriotische Europäer gegen die Islamisierung des Abendlandes, PEGIDA*), Դրեզդենում ստեղծված քաղաքական շարժում։ 2014 թ.-ի հոկտեմբերից բողոքի ակցիաներ է կազմակերպում Եվրոպայի իսլամականացման դեմ։

## Գործունեությունը
Պեգիդա շարժումը հիմնադրվել է Դրեզդենում և 2014 թ. հոկտեմբերից բողոքի ցույցեր է կազմակերպում, որպեսզի դրանով ազդի Գերմանիայի կառավարության միգրացիոն քաղաքականության վրա։ Չնայած ՊԵԳԻԴԱ-ին մեղադրում են աջ ծայրահեղականության համար՝ կառույցի հիմնական մասը կազմված է միջին դասի ներկայացուցիչներից, հասարակ աշխատավորներից եւ գերմանացի բյուրգերներից։

## Գաղափարախոսությունը
2014 թ.-ի դեկտեմբերին ՊԵԳԻԴԱ-ն հրապարակեց իր մանիֆեստը, որում շարժումն իր գործունեության հիմնական նպատակն էր համարում Գերմանիայի քրիստոնեական մշակույթի պաշտպանությունը. բացի այդ, կոչ էր արվում հանդուրժողականություն ցուցաբերել չափավոր մուսուլմանների նկատմամբ։ Հրապարակված մանիֆեստում իսլամիզմը որակվում է որպես կնատյաց և կոպիտ գաղափարախոսություն։
## Արտաքին հղումներ

Կատեգորիա:Գերմանիայի կուսակցություններ
Կառլոս Մելքոնյան

**Կառլոս Մելքոնյան** (), հայկական ծագմամբ արգենտինացի տնտեսագետ և քաղաքական գործիչ։ 2015 թվականի դեկտեմբերի 23-ին նախագահ Մաուրիսիո Մակրիի կողմից նշանակվել է Արգենտինայի Ազգային բանկի նախագահ։

## Կենսագրություն
Բուենոս Այրեսի համալսարանում ստացել է տնտեսագետի որակավորում, իսկ Տորկուատո դի Տելյա համալսարանում տնտեսագետի մագիստրոսի կոչում։

1986 թվականին զբաղեցնում էր Արգենտինայի Կենտրոնական բանկի արտաքին պարտքերի բաժնի պետի պաշտոնը։ Այդ պաշտոնում ստորագրել և հոգաբարձուների խորհրդին է ուղարկել 480/161 զեկույցը, որտեղ խնդրում էր անվավեր համարել 1980-ական թվականների սկզբներին որոշ անհատների կողմից վերցված արտաքին պարտքի հետաքննությունը։

1980-ական թվականներին աշխատել է նաև Համաշխարհային բանկում որպես մասնավոր խորհրդատու։ Արգենտինայի նախկին նախագահ Կառլոս Մենեմի տնտեսական խմբի անդամն էր, երբ վերջինս 2003 թվականի նախագահական ընտրություններին կրկին դրեց իր թեկնածությունը։ Ներկայումս «Հանրապետական առաջարկ» կուսակցության անդամ է, որը ղեկավարում է նախագահ Մաուրիսիո Մակրին։

Ղեկավարել է Արգենտինայի Կենտրոնական բանկի արտաքին գործերի ենթաբաժինը և տնտեսական հետաքննությունների բաժինը, մասնակցել է արգենտինական արտաքին պարտքին առնչվող բանակցություններին։ Դրանից հետո հիմնել է սեփական խորհրդատվական ընկերությունը։

2002 թվականին Էդուարդո Դուալդեի նախագահության ժամանակ առաջարկ է ստացել զբաղեցնել երկրի էկոնոմիկայի նախարարի պաշտոնը, սակայն հրաժարվել է։ Հաջորդ տարի Մենեմի հաղթանակից հետո ընդունել է առաջարկը։

2007 թվականին եղել է սենատորի թեկնածու Մաուրիսիո Մակրիի «Հանրապետական առաջարկ» կուսակցությունից։

## Ծանոթագրություններ

Կատեգորիա:1956 ծնունդներ
Կատեգորիա:Արգենտինահայ տնտեսագետներ
Կատեգորիա:Արգենտինահայ քաղաքական գործիչներ
Կատեգորիա:Բուենոս Այրեսի համալսարանի շրջանավարտներ
Կատեգորիա:Նոյեմբերի 6 ծնունդներ
Կատեգորիա:Վալենտին Ալսինա քաղաքում ծնվածներ
Հարավային Կորեայի նախագահ

**Հարավային Կորեայի նախագահ** (հանգըլ՝ 대한민국 대통령, հանջա՝ 大韓民國大統領), համարվում է Հարավային Կորեայի ղեկավարության գլուխը, ղեկավարում է իշխանությունը և համարվում է Կորեայի Հանրապետության Զինված ուժերի գերագույն գլխավոր հրամանատարը։ Կորեայի Հանրապետության նախագահի պաշտոնի հիմնական առանձնահատկությունը երկրորդ և հետագա ժամանակաշրջաններում ընտրվելու հնարավորության բացակայությունն է։

## Վերջին ընտրություններ

2017 թվականի նախագահական ընտրությունների արդյունքում Մուն Ջեինը ընտրվեց երկրի նախագահ։

## Նախագահների ցանկ

## Ծանոթագրություններ

## Արտաքին հղումներ
* Կորեայի Հանրապետության նախագահի կայք  
* Նախկին նախագահների արխիվ  
* Նախկին նախագահների արխիվ  

Կատեգորիա:Հարավային Կորեայի քաղաքականություն
From Eden

**From Eden**, երգը գրվել և ձայնագրվել է Իռլանդացի երգիչ և երգահան Հոզիերի կողմից։ Այն 2014 թվականի Հոզիեր դեբյուտային ալբոմի երկրորդ սինգլն էր։ Irish Singles Chart-ում այն երկրորդ հորիզոնականում էր։ From Eden-ը թողարկվել էր 2014 թվականի մարտի 9-ին։

## Տեսահոլովակ
Երգի տեսահոլովակը առաջին անգամ հրապարակվել է Յութուբ կայքում, տևողությունը հինգ րոպե երկու երեք վայրկյան։

## Ծանոթագրություններ

Կատեգորիա:2014 երգեր
Կատեգորիա:2014 սինգլներ
Արքունի տուն

**Արքունի տուն**, արքունի ոստան, թագավորող հարստության ժառանգական սեփականությունը կազմող կալվածքները Հայաստանում։ Եղել են երեք կարգի․
# անմիջապես թագավորի, թագաժառանգի և արքունիքի տնօրինությանը ենթակա՝ «*կալուածք արքայի*» և «*գաւառք արքունականք*> (40 գավառ),
# իշխող տան սեպուհների՝ «*երկիր սեպհական գնդին*» (3 գավառ)
# տաճարային (4 գավառ) կալվածքներ՝ նվիրված իշխող հարստության սրբացված նախնիների պաշտամունքին։ Արշակունիների օրոք Արքունի տուն մեջ են մտել Այրարատ նահանգը և Աղիովիտ, Առբերան, Հաշտենից ու այլ գավառներ։

Կատեգորիա:Ավատատիրությունը Հայաստանում
Վիքթորիաս Ուեյ

** Վիքթորիաս Ուեյ **(), մեդիտացիայի համար նախատեսված այգի է Իռլանդիայի Ուիքլոու կոմսության Ռաունսվուդ բնակավայրի մոտակայքում։ Մասնավոր սեփականություն է։ Հայտնի է տարածքում գտնվող գրանիտե արձաններով։ 9 հա տարածքում լանդշաֆտը ձևավորված է փոքր լճերով և անտառածածկ թավուտներով։ Մուտքին փակցված հուշատախտակին գրված է, որ այգին նվիրվում է գաղտնավերլուծող Ալան Թյուրինգին։

Այգին ամռան ամիսներին բաց է հանրության համար։ Մեծահասակների մուտքը վճարովի է։

## Արձանները
thumb|Վիքթորիաս Ուեյի մուտքը
Արձանների մեծ մասը սև գրանիտից է։ Նրանց բարձրությունը տատանվում է 1,5 -4,9 մետրի սահմաներում։  Այգին սկսվում է քանդակված թունելով, որն ունի ատամնավոր հեշտոցի տեսք։

Ութ արձան նվիրված են Գանեշա աստծուն։ Պատկերված է փիղ աստվածը պարելիս, կարդալիս և երաժշտական գործիքներ նվագելիս. Գանեշայի բոլոր արձանները քանդակվել են Թամիլ Նադուում և Հնդկաստանում։ Յուրաքանչյուր արձանի վրա վրա մեկ տարի հինգ քանդակագործ է աշխատել

Այլ արձաններից են Մեծ պիթոնի տեսքով նստարանը, երկինք ցույց տվող մատը, Բուդդայի, Շիվայի, Եվայի և այլոց արձանները։

Շատ արձաններ պարունակում են ժամանակակից կյանքի փոքր տարրեր։ Օրինակ՝ Guinness գարեջրի ամանը Գանեշայի կողքը կամ բջջային հեռախոսը սովյալ Բուդդայի մեջքին

## Սեփականություն
Այգին հիմնել և Պահում է Վիկտոր Լանգհելդը, ով ծնվել է 1940 թվականին Բեռլինում։ Նա ապրել է Թայլանդում, Ճապոնիայում, Շրի Լանկայում և շփվել տարբեր կրոնական համայնքների հետ։  Ստացած ժառանգությունը, մինչև Իռլանդիա գալն ու արձանների այգին գալը, նրան թույլ է տվել ճանապարհորդել Ասիայի հոգևոր վայրերով։

## Ծանոթագրություններ

## Արտաքին հղումներ
* Official Homepage of Victoria's Way 
* Victor and his magical garden -- The Irish Independent, 2 June 2004
* Interview with Victor Langheld

Կատեգորիա:Այգիներ
Յուրի Արտյուխին

**Յուրի Պետրովիչ** **Արտյուխին0** (, ), ԽՍՀՄ տիեզերագնաց-օդաչու, ինժեներ, փոխգնդապետ, Խորհրդային Միության հերոս (1974)։ ԽՄԿԿ անդամ 1957 թվականից։

## Կենսագրություն
Ավարտել է Ժուկովսկու անվան ռազմաօդային ինժեներական ակադեմիան (1958 թ.)։ ԽՍՀՄ տիեզերագնացների ջոկատի անդամ է 1963 թվականից։

1974 թվականի հուլիսի 3–19-ին Պավել Պոպովիչի հետ, որպես բորտինժեներ, թռիչք է կատարել «*Սոյուզ–14*» տիեզերանավով։ 1974 թվականի հուլիսի 5-ին տիեզերանավը կցվել է «*Սալյուտ–3*» ուղեծրային գիտակայանին և շարունակել թռիչքը։

Մահացել է 1998 թվականի օգոստոսի 4-ին քաղցկեղից։

## Ծանոթագրություններ

Կատեգորիա:Օդաչուներ
Կատեգորիա:Խորհրդային Միության հերոսներ
Կատեգորիա:Քաղցկեղից մահացածներ
Կատեգորիա:Խորհրդային տիեզերագնաց-օդաչուներ
Կատեգորիա:Տեխնիկական գիտությունների թեկնածուներ
Կատեգորիա:Խորհրդային ճարտարագետներ
Կատեգորիա:Անձինք նամականիշերի վրա
Կատեգորիա:Խորհրդային տիեզերագնացներ
Great Lakes Airlines

**Great Lakes Airlines**, ԱՄՆ-ի շրջանային ավիաընկերություն, նրա շտաբ-կենտրոնը համարվում է Շայեն (Վայոմինգ նահանգում)։

Նրա գլխավոր բարեկամ ավիաընկերություններն են հանդիսանում՝ Ալբուկերկե օդանավակայարանը, Դենվեր օդանավակայարանը, Լոս Անջելես օդանավակայարանը և Ֆինիկս Սկայ Հարբոր օդանավակայարանը։

## Պատմություն
*Great Lakes Airlines* ավիաընկերությունը հիմնադրվել է Դուգ Վոսոմի և Իվան Սիմթսոնի կողմի, 1977 թվականի ապրիլի 5-ին, տեղի օդանավակայարաններից մեկի հովանավորությամբ։ 1981 թվականի հոկտեմբերի 12-ին ավիաընկերությունը իրականացնում է իր առաջին չվերթը՝ Սփենսեր և Դե Մոյն քաղաքների միջև։

1988 թվականի փետրվարին ավիաընկերությունը պայմանագիր է կնքում տեղի աիանկերության՝ Alliance Airlines-ի հետ, և վերցնելով մի քանի նորացված տեխնիկաններով հագեցած ինքնաթիռներ, չվերթ է իրականացնում դեպի Միչիգան լիճ։

1994 թվականի հունվարի 19-ին *Great Lakes Airlines* ավիաընկերությունը դառնում է համաշխարհային մեծ աղմուկ բարձրացրած NASDAQ ֆոնդային ակցիայի գլխավոր աջակից։

1995 թվականի հոկտեմեբերից մինչև 1997 թվականը *Great Lakes Airlines* ավիաընկերության ինքնաթիռների հիմնական չվերթները կատարվել են Midway Connection ավիաընկերության հովանավորությամբ, դեպի Ռոլի Դարեմ օդանավակայարան։ Մինչև շտաբ-կենտրոնի Շայեն հայտնվելը, նրանց շտաբ-կենտրոնը գտնվում էր մունիցիպալիտետ Սպենսերի օդանավակայարանում։

2001 թվականին արդեն վերջանում է ավիաընկերություն՝ United Airlines-ի հետ կնքված պայմանագիրը և դրանով նրանց համագործակցությունը ավարտվում է։ Դրանից շատ տարիներ անց է միայն ավիաընկերությանը հաջողվում դաշնակից ձեռք բերել, և դա լինում է Frontier Airlines ավիաընկերությունը։

## Տրանսպորտային կապեր
*Great Lakes Airlines* տրանսպորտային կապերի մեջ մտնում է 64 նշանակված վայրեր, որոնցից 48 օդանավակայարանների ֆինանսական ծախսերը իրականացնում է ԱՄՆ-ի Essential Air Service-ը։ Ավիանկերությունը նաև համարվում է ԱՄՆ-ի ամուր օպերատորային ծրագրերի պատասխանատու։

## Նավատորմի անձնակազմ
*Great Lakes Airlines* ավիաընկերության օդային անձնակազմը ներկայացնում է ինքնաթիռների երկու տեսակ։ Ընկերությունը համարվում է աշխարհի ամենաամուր օպերատորներից մեկը, իր տեղը զբաղեցնելով Beechcraft 1900 օդանավակայարանում։

2010 թվականի հոկտեմբերին ավիաընկերության անձնակազմը բաղկացած էր եղել հետևյալ մասերից.

## Ծանոթագրություններ

Կատեգորիա:1977 հիմնադրումներ
Կատեգորիա:ԱՄՆ-ի ավիաընկերություններ
Աուն Սան

**Աուն Սան** (အောင်ဆန်း, ), Բիրմայի քաղաքական գործիչ, ազգային–ազատագրական շարժման հերոս։ Ավարտել Է Ռանգունի համալսարանը (1937)։ Մասնակցել է Բիրմայի կոմկուսի ստեղծմանը (1939 թվականի օգոստոս), եղել դրա առաջին գլխավոր քարտուղարը (1939–1940)։ Երկրորդ համաշխարհային պատերազմը սկսվելուց հետո համագործակցել է ճապոնացիների հետ՝ փայփայելով ճապոնիայի օգնությամբ անգլիական գաղութային լուծը թոթափելու և անկախ Բիրմա ստեղծելու հույսեր։ ճապոնական զինված ուժերը Բիրմա ներխուժելուց հետո հուսախաբ է եղել և կազմակերպել հակաճապոնական Դիմադրության շարժումը։ 1944 թվականի օգոստոսից ընդհատակում ստեղծված ժողովրդական ազատության հակաֆաշիստական լիգայի պրեզիդենտն էր։ 1945 թվականի մարտին գլխավորել է Բիրմայի Ազգային բանակի հակաճապոնական ապստամբությունը։ 1947 թվականին եղել է «անցումնային կառավարության» ղեկավարը։ Սպանվել է 1947 թվականի հուլիսի 19-ին՝ նախկին վարչապետ Ու Սայի կողմնակիցների կողմից։ Բիրմայի ժողովուրդը մեծարում է նրան որպես ազգային հերոսի։

## Ծանոթագրություններ

Կատեգորիա:Մյանմայի հեղափոխականներ
Կատեգորիա:Հրաձգային զենքից մահացածներ
Կատեգորիա:Սպանվածներ
Կատեգորիա:Անկախության ակտիվիստներ
Կատեգորիա:Մյանմայի քաղաքական գործիչներ
Կատեգորիա:Սպանված քաղաքական գործիչներ
Արևադարձային կլիմա

thumb|Հարավային Ֆլորիդան գտնվում է արևադարձային գոտում
**Արևադարձային կլիմա**, արևադարձային գոտիներին բնորոշ կլիմա։ Արևադարձային կլիմային բնորոշ է ջերմաստիճանի սեզոնային ոչ մեծ տատանումներ։

## Ալիսովի կլիմաների դասակարգման մեջ
Ալիսովի կլիմաների դասակարգման մեջ արևադարձային կլիման գտնվում է մերձարևադարձային և մերձհասարակածային կլիմաների միջև։

Արևադարձային գոտիներում ցածր ճնշման գծի երկու կողմերում հասարակածի երկայնքով գտնվում են բարձր մթնոլորտային ճնշում ունեցող գոտիները։ Օվկիանոսների մոտ տիրում է պասսատային կլիման մշտական արևելյան քամիներով՝ պասսատներով։ Եղանակն այստեղ համեմատաբար չոր է (տարեկան 500 մմ տեղումներ), չափավոր ամպամածությամբ, ամռանը միջին ջերմաստիճանը 20-27&nbsp;°C է, ձմռանը՝ 10-15&nbsp;°C: Տեղումների քանակը կտրուկ աճում է լեռնային կղզիների հողմակողմ լանջերին։ Արևադարձային ցիկլոնները համեմատաբար հազվադեպ են։

Հյուսիսային կիսագնդի ամենատաք ամիսների միջին ջերմաստիճանը կազմում է 40&nbsp;°C, Ավստրալիայում՝ մինչև 34&nbsp;°C: Աֆրիկայի հյուսիսում, Կալիֆոռնիայի ներքին շրջաններում դիտվում են Երկրի ամենաբարձր ջերմաստիճանները՝ 57-58&nbsp;°C, Ավստրալիայում՝ մինչև 55&nbsp;°C, ձմռանը ջերմաստիճանը իջնում է մինչև 10-15&nbsp;°C: Ջերմաստիճանի տատանումները օրվա ընթացքում զգալի են, կարող են գերազանցել 40&nbsp;°C-ը։ Տեղումները քիչ են թափվում՝ 250 մմ-ից քիչ, հաճախ 100 մմ-ից ոչ ավել։

Բազմաթիվ արևադարձային շրջաններում՝ Հասարակածային Աֆրիկայում, Հարավային և Հարավ-Արևելյան Ասիայում, Ավստրալիայի հյուսիսում պասատներին փոխարինում են մուսոնային արևադարձային կլիման։ Այստեղ ամռանը ներքին արևադարձային կոնվերգենցիայի գոտին հասարակածից տեղափոխվում է դեպի հյուսիս։

## Կյոպենի կլիմաների դասակարգման մեջ
մինի|274x274փքս|Կյոպպենի կլիմաների դասակարգում
Կյոպենի կլիմաների դասակարգման մեջ արևադարձային կլիման բնորոշվում է որպես անապատային կլիմա, որտեղ ամսական միջին ջերմաստիճանը 17&nbsp;°C-ից բարձր է։ ներառում է կլիմայի չորս տիպ, որոնք իրարից տարբերվում են տարվա ընթացքում տեղումների քանակով։

# Արևադարձային անձրևային կլիմա՝ գրեթե համապատասխանում է Ալիսովի հասարակածային կլիմային
# Արևադարձաին մուսոնային արնձրևային կլիմա՝ գրեթե համապատասխանում է Ալիսովի մերձհասարակածային կլիմային
# Արևադարձային կլիմա չոր ձմեռներով և խոնավ ամառներով
# Արևադարձային կլիմա չոր ամառներով և խոնավ ձմեռներով։

Արևադարձային կլիմաներ պասատների և արևադարձային մուսոնների ազդեցության տակ գտնվող լայնությունների կլիմաներ։ Պասատների կլիման բնութագրվում է տարվա ընթացքում բավական կայուն ուղղություն և արագություն ունեցող քամիներով, արևադարձային գոտու համար չափավոր բարձր ջերմաստիճանով՝ 20-27&nbsp;°C, հյուսիսային շրջաններում ձմռանը՝ 10-15&nbsp;°C, համեմատաբար փոքր ամպամածությամբ և քիչ տեղումներով (բացառություն են կազմում այն վայրերը, որտեղ լեռնագրական պայմանները նպսատում են նրանց առաջացմանը)։ Բնորոշ է արևադարձային անապատների համար։ Արևադարձային մուսոնային կլիման բնութագրվում է քամիների ուղղության սեզոնային զգալի փոփոխությամբ (ամառվանից ձմեռ՝ 120-180°), չոր ձմեռով, խոնավ արևադարձային ամառով։ Օդի ջերմաստիճանը ամռանը՝ 25-27&nbsp;°C։ Օվկիանոսների վրա տարեկան տատանումները փոքր են, ցամաքի վրա՝ համեմատաբար մեծ և աճում են ըստ աշխարհագրական լայնության։ Բնորոշ է արևադարձային անտառատափաստաններին։

## Ծանոթագրություններ

Կատեգորիա:Կլիմա
Կարտագո (նահանգ)

**Կարտագո** (, իսպաներեն «Կարթագեն» բառից), Կոստա Ռիկայի 7 նահանգներից մեկը։

## Աշխարհագրություն
Գտնվում է երկրի կենտրոնական հատվածում։ Արևմուտքում սահմանակից է Պունտարենաս նահանգի հետ, արևելքում՝ Լիմոն նահանգի հետ։ Վարչական կենտրոնը Կարտագո քաղաքն է։ Կարտագո քաղաքը իր հիմնադրման թվականից (1563) մինչը 1823 թվականը եղել է Կոստա Ռիկայի մայրաքաղաքը։

Տարածքը՝ 3125 կմ²։ Բնակչությունը՝ 490 903 (2011 թվականի տվյալներով)։

Նահանգի ամենաբարձր կետը Սեռո դե լա Մյուերտն է (բարձրությունը ծովի մակարդակից 3600 մ)։ Կարտագոյից հյուսիս-արևմուտք գտնվում է Տուռիալբա հրաբուխը։ Բարձրությամբ այն Կոստա Ռիկայի երկրորդ հրաբուխն է և միակը երկրում, որը թույլ է տալիս իջնել նրա երեք խառնարաններից մեկը և մոտիկից դիտել հրաբխային երկրորդական գործունեություն։ Տուռիալբայից ոչ հեռու գտնվում է Իրասու հրաբուխը։ Հրաբուխն ունի մի քանի խառնարաններ. դրանցից մեկը (Դիեգո դե լա Այա (խորությունը 100 մ)) դարձել է լիճ՝ լցված ուժեղ հանքայնացված ջրով, որը փոխում է գույնը կարմիրից կանաչ։

## Տեսարժան վայրեր
Տուռիալբա կանտոնում գտնվում է հնագիտական հուշարձան Գուայաբոն. հին հնդկական քաղաք, որը բնակեցված է եղել մ.թ.ա. 1000 թվականից։ Քաղաքը զարգացման գագաթնակետին հասել է 800 թվականին, երբ քաղաքում ապրել է շուրջ 10 000 մարդ։ Մոտ 1400 թվականին քաղաքը լքվել է։

## Կանտոններ
Բաժանված է 8 կանտոնների՝

## Տնտեսություն
Կարտագոն Կոստա Ռիկայի փոքր նահանգներից մեկն է, բայց տնտեսական ցուցանիշներով առաջատար է։

## Պատկերասրահ

Turrialba Volcano cone Sept 2005 .jpg|Տուռիալբան
Guayabo.jpg|Գուայաբոն
Basilica_Los_Angeles_in_Cartago,_Costa_Rica_(December_2006).jpg|Բասիլիկա դե Նուեստրա Սենիորա դե լոս Անխելեսը (Տիրամայր հրեշտակների բազիլիկը) Կարտագոյում
Irazu Volcano - Costa Rica - 4 - DirkvdM.jpg|Իրասուի խառնարանը


## Ծանոթագրություններ

## Արտաքին հղումներ
* Կոստա Ռիկայի տեսարժան վայրեր
* Centro de información de la provincia
Զանգիների ամիրայություն

**Զանգիդներ**, սելջուկ աթաբեկների և ամիրաների տոհմ, որը իշխել է Սիրիայի և Միջագետքի մի շարք շրջաններում 11-րդ դարից — 13-րդ դարի կեսերը։

## Զանգիների պատմություն
Զանգիների տոհմը ունի թյուրքական ծագում։ Տոհմի հիմնադիրը Քասիմ ադ-Դաուդա Աք-Սունքուրն է ով՝ 1086 թվականին սելջուկ սուլթան՝ Մալիք-շահ I-ի կողմից նշանակվել է Հալեպի տեղապահ։ 1094 թ. ադ-Դաուդան սպանվում է նրա որբացած որդի՝ Զանգիին իր խնամքի տակ է վերցնում Մոսուլի սելջուկ ամիրա` Քարաբուգան։ 1127 թվականին Զանգին սելջուկ սուլթանի կողմից նշանակվում է Հյուսիսային Իրաքի և Հյուսիսային Սիրիայի համապատասխանաբար Մոսուլ և Հալեպ կենտրոններով, տեղապահ` աթաբեկ տիտղոսով։ Հետագայում Զանգին իր որդիների հետ դառնում է ինքնուրույն և գերակա ուժ Իրաքո-Սիրիական գոտում՝ 1129 թվականից Զանգիդների տիրապետության տակ է անցնում Սինջար, Խաբուր, և Խառան քաղաքները, 1130 թվականին Համա ( 1133 թվականին Զանգին կորցնում է այն, սակայն 1135 թվականին վերանվաճում), 1132 թվականին Էրբիլ, 1135 թվականին Ռաքա, 1140 թվականին Բաալբեկ, հետո Դիարբեքիրը, Մարդինը, Նասիբինը և ողջ Քրդստանը, 1144 թվականին Անա և Ալ-Հադիսա, 1173 թվականին Մարաշ։ 1144 թվականին նույն Զանգին գրավում է Եդեսիան, 1154 թվականին նրա կրտսեր որդի՝ Նուր ադ-Դինը գրավում է Դամասկոսը։ 1146 թ. Զանգիի մահից հետո նրա տերությունը կիսվում է երկու որդիների միջև՝ Սիրիան ստանում է Նուր ադ-Դինը, իսկ Մոսուլը սկսում է կառավարել Գազի I-ը։ 1183 թվականին՝ Նուր ադ-Դինի մահից հետո երկրին սկսում են տիրել տոհմի նախկին վասսալներ՝ Այուբյանները։ Մոսուլում Արսլան-շահ I ի մահից հետո՝ 1211 թվականից Զանգիդները կորցնում են իրենց դիրքը և վերջ ի վերջո 1251 թ. երկիրը։

## Գրականություն
* The Oxford History of the Crusades, Ed. Jonathan Riley-Smith, (Oxford University Press, 1999)

## Ծանոթագրություններ

Կատեգորիա:Սիրիայի պատմություն
Կատեգորիա:Իրաքի պատմություն
Կատեգորիա:Արաբական խալիֆայություն
Կատեգորիա:Թուրքիայի պատմություն
Կատեգորիա:Մերձավոր Արևելքի պատմական պետություններ
Կատեգորիա:Թյուրքական արքայատոհմեր
Աղվան Բաբայան

**Աղվան Նահապետի Բաբայան** ( (այլ տվյալներով՝ 7 հունիսի, 1921 կամ 5 նոյեմբերի, 1919), գ. Թառաթումբ (այժմ՝ ՀԽՍՀ Եղեգնաձորի շրջանում) - 17 հունվարի, 1992, Երևան), Խորհրդային Միության հերոս (մարտի 24, 1945), ավագ լեյտենանտ։

1939 թվականին ավարտել է Երևանի մանկավարժական տեխնիկումը և աշխատանքի անցել շրջանի Խաչիկ գյուղի յոթնամյա դպրոցում։ 1940 թվականի հունվարին Բաբայանը անցնում է պարտադիր զինվորական ծառայության։

Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների սկզբին մասնակցել է Բելայա–Ցերկով ու Օստյոր քաղաքների (Ուկրաինա) պաշտպանությանը և գերվել վիրավոր վիճակում։ Երկու ամիս հետո 1942 թվականի դեկտեմբերին ընկերների հետ փախել է համակենտրոնացման ճամբարից և միացել կարմիր բանակի զորամասերին։ 1943–1944 թվականներին մասնակցել է Դոնբասի, Ղրիմի ազատագրմանը, 1945 թվականին՝ Քյոնիգսբերգի գրավմանը։ Խորհրդային Միության հերոսի կոչման արժանացել է Սևաստոպոլի ազատագրման մարտերում ցուցաբերած արիության համար։ ԽՄԿԿ անդամ 1944 թվականից։

Պարգևատրվել է Լենինի, Կարմիր դրոշի, «Հայրենական պատերազմի» 1-ին աստիճանի, Կարմիր աստղի շքանշաններով և մեդալներով։

## Ծանոթագրություններ

Կատեգորիա:ԽՍՀՄ ԶՈՒ հայ ավագ լեյտենանտներ
Կատեգորիա:Հայրենական մեծ պատերազմի հայ մասնակիցներ
Ֆեյեր

**Ֆեյերի մարզ** (), վարչական միավոր Հունգարիայի Հանրապետության կենտրոնական հատվածում։ Վարչական կենտրոնը համարվում է Սեկեշֆեհերվար քաղաքը, իսկ երկրամասի պաշտոնական լեզուն՝ հունգարերենը։

Ըստ 2011 թվականի Հունգարիայում անցկացված մարդահամարի տվյալների, այս երկրամասը 426 120 մարդ բնակչությամբ 8-րդ ամենաշատ բնակչություն ունեցող երկրամասն էր Հունգարիայում։

Բնակչության խտությամբ 6-րդն էր՝ 97,76 մարդ/կմ²։ Տարածքի մեծությամբ փոքր է։ Հունգարիայում 11-րդն է և ընդհանուր տարածքը կազմում է 4359 կմ²։

## Պատկերասրահ


File:Szekesfehervar Orb and Episcopal Palace.JPG
File:Esterházy-kastély a park felől.JPG
File:Károlyi-kastély (3637. számú műemlék) 7.jpg
File:V. Nádasdy kastély (3730. számú műemlék) 6.jpg



## Աղբյուրներ
*Hungary at GeoHive 

Կատեգորիա:Հունգարիայի մարզեր
Արաքսի Բաբայան

**Արաքսի Թովմասի Բաբայան** (), հայ խորհրդային քիմիկոս։ ՀԽՍՀ ԳԱ ակադեմիկոս (1968 թ., թղթակից-անդամ՝ 1956 թ.)։ ՀԽՍՀ գիտության վաստակավոր գործիչ (1961 թ.)։

## Կենսագրություն
Ավարտել է Երևանի պետական համալսարանի գյուղատնտեսական (1929 թ.) և պոլիտեխնիկական ինստիտուտի քիմիական (1937 թ.) ֆակուլտետները։ Աշխատել է Երևանի անասնաբուծական-անասնաբուժական ինստիտուտում, եղել օրգանական քիմիայի ամբիոնի վարիչ (1942–1956 թթ.), ՀԽՍՀ ԳԱ քիմիայի ԳՀԻ–ում որպես ամինոմիացությունների լաբորատորիայի վարիչ։

Զբաղվել է ամինների և չորրորդային ամոնիումային միացությունների հետազոտությամբ։ Սկզբնական շրջանի աշխատանքների արդյունքը եղավ Հոֆմանի ռեակցիայի գործնական կիրառության հնարավորության հայտնաբերումը։ Բաբայանը պարզաբանել է բազմահալոգենալկիլ խումբ պարունակող չորրորդային ամոնիումային աղերի ջրահիմնային ճեղքման ռեակցիայի մեխանիզմը, տվել β, γ և α, β չհագեցած խմբեր պարունակող համապատասխան աղերի վերախմբավորման-ճեղքման ռեակցիաները, որոնք կարող են օգտագործվել կետոնների, կարբոնաթթուների էսթերների և էնամինների սինթեզի համար։ Եղել է ՀԽՍՀ 2–4 գումարումների Գերագույն խորհրդի դեպուտատ։

## Պարգևներ
Պարգևատրվել է Աշխատանքային կարմիր դրոշի և «*Պատվո նշան*» շքանշաններով։

## Երկեր
* Внутримолекулярные перегруппировки солей четырехзамещенного аммония, Е., 1976 :

## Ծանոթագրություններ

Կատեգորիա:Խորհրդային կին քիմիկոսներ
Կատեգորիա:ՀՀ ԳԱԱ ակադեմիկոսներ
Կատեգորիա:Հայ քիմիկոսներ
Կատեգորիա:Հայկական ԽՍՀ Գերագույն Խորհրդի 4-րդ գումարման պատգամավորներ
Կատեգորիա:Հայկական ԽՍՀ Գերագույն խորհրդի 3-րդ գումարման պատգամավորներ
Կատեգորիա:Քիմիական գիտությունների դոկտորներ
Կատեգորիա:Նուբարաշենի գերեզմանատանը թաղվածներ
Երազ բռնող

right|thumb|Երազ բռնող
**Երազ բռնող**, ամերիկյան որոշ մշակույթներում երազ բռնողը (կամ , օջիբվե լեզվով՝ |asabikeshiinh, Lakota: iháŋbla gmunka, Ojibwe: asabikeshiinh, այս բառի մեռած ձևն է «սարդ» կամ օջիբվե bawaajige nagwaagan օջիբվե լեզվով՝ bawaajige nagwaagan, որը նշանակում է «սարդի բույն» ) ձեռագործ առարկա է հիմնված ուռենու ճյուղից պատրաստած օղակի վրա, որի վրա հյուսված է թույլ ցանց կամ գործվածք։ Այնուհետև երազ բռնողը զարդարվում է սուրբ համարվող տարրերով, ինչպիսիք են բմբուլներն ու ուլունքները։

## Ծագում
Երազ բռնողը ծագել է օջիբվեների կողմից, իսկ ավելի ուշ յուրացվել է հարևան այլ ազգերի կողմից մշակույթների ձուլման կամ միջամուսնությունների և առևտրի միջոցով։ Դեռևս 1960-ական և 70-ական համահնդկականությունը կամ համահնդկական շարժումը չէր սկսվել, երբ դրանք վերցվեցին տարբեր ազգերի բնիկ ամերիկացիների կողմից։

## Ավանդույթ և հավատալիքներ
Օջիբվեները երազ բռնողի ծագման հետ կապված մի ավանդույթ ունեն։ Հեքիաթասացները պատմում են, որ մի Սարդ-Կնոջ մասին, որը հայտնի էր որպես Ասիբիկաաշի․ նա հոգ էր տանում այդ երկրի վրա գտնվող մարդկանց և երեխաների մասին։ Վերջապես օջիբվե ժողովուրդը տարածվեց Հյուսիսային Ամերիկայի տարբեր անկյուններ և Ասիբիկաաշիի համար այլևս դժվար էր հասնել բոլոր երեխաներին։ Ուստի մայրիկներն ու տատիկները գործում էին կախարդական գործվածքներ՝ օգտագործելով ուռենու ճյուղից պատրաստված օղակներ և ջիլ կամ բույսերից պատրաստված պարաններ։ Երազ բռնողը մաքրում է բոլոր վատ մտքերը և թույլ տալիս, որ գլխում միայն լավ մտքեր լինեն։ Հենց որ արևը ծագում է, բոլոր մտքերը պարզապես անհետանում են։
Ամերիկացի ազգագրագետ Ֆրանս Դենսմորը գրում է իր «օջիբվե սովորույթներ» գրքում (1929, վերահրատարակվել է 1979 թվականին, էջ 113)
Նույնիսկ մանուկներն ունեն պաշտպանող թալիսմաններ։ Սրանց օրինակներն են «սարդաբները», որոնք կախվել են մանկատախտակների (Հարավային Ամերիկայում օգտագործվող տախտակներ, որոնց վրա կապել են երեխաներին) վրա։ Այս առարկաները կազմված են մոտ 3½&nbsp; մատնաչափ ունեցող փայտյա օղակներից, որոնք տրամագծով գործվում են սարդերի հիանալի մանվանծքով պատրաստված բույների նմանությամբ և սովորաբար ներկվում են կարմիր։ Հին ժամանակներում գործվածքի այս տեսակը պատրաստվել է եղինջից պատրաստված մանրաթելից։ Սովորաբար երկու սարդաբույն է կախվում օղակից, և հայտնի է, որ նրանք «բռնում են ամեն տեսակի չարիք, որ կարող է օդում լինել, ինչպես սարդի բույնն է բռնում և պահում այն ամենը ինչ դիպչում է նրան»։։
Ավանդաբար օջիբվեները կառուցում են երազ բռնողը ջիլերից պատրաստված թելերով՝ գործելով ցանցեր ուռենու ճյուղից պատրաստված  փոքր կլոր կամ արցունքաձև շրջանակների մեջ (այնպես, ինչպես գործում են ձյունամուկների ցանցերը։ Պատրաստված երազ բռնողները, որոնք կախվում են մահճակալի վերևում, օգտագործվում են, որպես թալիսման, որպեսզի մարդկանց, հատկապես երեխաներին պաշտպանեն գիշերային մղձավանջներից։ 
Օջիբվեները հավատում են, որ երազ բռնողը փոխում է մարդկանց երազները։ Ըստ Կոնրադ Ջ․ Կավեչենսկիի․ Միայն լավ երազները կարող են մաքրվելով անցնել դրանց միջով․ վատ երազները կմնան ցանցի մեջ՝ անհետանալով լույսը բացվելու հետ"։ Լավ երազները անցնում են դրա միջով և սահելով փետուրների վրայով հասնում են քնածին։

## Ծանոթագրություններ

Կատեգորիա:Հնդկացիների մշակույթ
Ծանրամարտի Եվրոպայի առաջնություն

**Եվրոպայի ծանրամարտի առաջնություն** ամենամյա միջոցառում, որը կազմակերպվել է Եվրոպայի ծանրամարտի ֆեդերացիան։ Այն անցկացվում է 1896 թվականից։

## Մրցաշարերի ցանկ



{| class="wikitable" style="font-size:90%"
!Տարի
!Հյուրընկալող երկիր (քաղաք)
|- 
| 1979 ||  (Վառնա)
|-
| 1980 ||  (Բելգրադ)
|- 
| 1981 ||  (Լիլ)
|-
| 1982 ||  (Լյուբլյանա)
|- 
| 1983 ||  (Մոսկվա)
|-
| 1984 ||  (Վիտորիա (Իսպանիա))
|- 
| 1985 ||  (Կատովիցե) 
|-
| 1986 ||  (Խեմնից)
|- 
| 1987 ||  (Ռեյմս)
|- 
| 1988 ||  (Քարդիֆ) 
|- 
| 1988 ||  (Սան Մարինո (քաղաք))
|-
| 1989 ||  (Աթենք) 
|-
| 1989 ||  (Մանչեստր)
|-
| 1990 ||  (Օլբորգ) 
|- 
| 1990 ||  (Սանտա Կռուզ) 
|- 
| 1991 ||  (Վլադիսլավովո) 
|-
| 1991 ||  (Վառան) 
|-
| 1992 ||  (Սեկզարդ) 
|-
| 1992 ||  (Լոուրս) 
|-
| 1993 ||  (Սոֆիա) 
|-
| 1993 ||  (Վալենսիա) 
|-
| 1994 ||  (Սոկոլով) 
|- 
| 1994 ||  (Հռոմ) 
|- 
| 1995 ||  (Վարշավա) 
|-
| 1995 ||  (Բեեր Շևա)
|-
| 1996 ||  (Ստավանգեր) 
|- 
| 1996 ||  (Պրահա)
|- 
| 1997 ||  (Ռիյեկա) 
|-
| 1997 ||  (Սևիլյա) 
|-
| 1998 ||  (Ռիզա)
|-
| 1999 ||  (Լա Կորունիա)
|-
| 2000 ||  (Սոֆիա)
|- 
| 2001 ||  (Տրենչի)
|-
| 2002 ||  (Անթալիա) 
|- 
| 2003 ||  (Լուտրակի)
|-
| 2004 ||  (Կիև)
|- 
| 2005 ||  (Սոֆիա) 
|-
| 2006 ||  (Վլադիսլավովո)
|- 
| 2007 ||  (Ստրասբուրգ)
|-
| 2008 ||  (Լինյանո Սաբիադորո)
|- 
| 2009 ||  (Բուխարեստ) 
|-
| 2010 ||  (Մինսկ) 
|- 
| 2011 ||  (Կազան) 
|-
| 2012 ||  (Անթալիա) 
|- 
| 2013 ||  (Տիրան)
|- 
| 2014 ||  (Թել Ավիվ)
|- 
| 2015 ||  (Թբիլիսի)
|-
| 2016 ||  (Ֆերդե) 
|-
| 2017 ||  (Երևան)

## Արտաքին հղումներ
*European Weitlifting Federation 
*International Weightlifting Federation (IWF)
*http://www.chidlovski.net/liftup/l_tournamentForm.asp?tflag=ce
*https://www.iat.uni-leipzig.de/datenbanken/dbgwh/start.php

Կատեգորիա:Ծանրամարտ
Տիգրան Սահակյան

**Տիգրան Գալուստի Սահակյան** (), Հայաստանի պետական գործիչ, Հայաստանի առողջապահության նախարարի տեղակալ։

## Կրթություն
*1989 թ. ավարտել է Երևանի թիվ 185 միջնակարգ դպրոցը։
*1989-1994 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի ստոմատոլոգիական ֆակուլտետը։
*1994-1995 թթ. - սովորել է ինտերնատուրայում՝ ստանալով բժիշկ ստոմատոլոգի որակավորում։
*2004-2008 թթ. - սովորել և ավարտել է Առողջապահության ազգային ինստիտուտի ասպիրանտուրան՝ «Հանրային առողջություն և առողջապահության կազմակերպում» մասնագիտությամբ։

## Աշխատանքային գործունեությունը
*1995-1997 թթ. - աշխատել է Երևանի թիվ 5 ստոմատոլոգիական պոլիկլինիկայում՝ որպես ընդհանուր բժիշկ-ստոմատոլոգ։
*1997-2002 թթ. - Երևանի թիվ 5 ստոմատոլոգիական պոլիկլինիկայի գլխավոր բժշկի (տնօրենի) տեղակալ։
*2002-2004 թթ. - Հայաստանի առողջապահության նախարարության աշխատակազմի բժշկական օգնության կազմակերպման վարչության պետի տեղակալ։
*2004-2010 թթ. - Հայաստանի առողջապահության նախարարության աշխատակազմի կրթության, գիտության և անձնակազմի կառավարման վարչության պետ։
*2004 թվականից - Հայաստանի առողջապահության նախարարության միջգերատեսչական բժշկական հանձնաժողովի նախագահ։
*2010 թ. նոյեմբերի 30-ին Հայաստանի վարչապետի որոշմամբ նշանակվել է Հայաստանի առողջապահության նախարարի տեղակալ։

## Պարգևներ և կոչումներ
*Միջազգային ստոմատոլոգիական ակադեմիայի թղթակից անդամ (2010)։
*ՀՀ Պաշտպանության նախարարի պատվոգիր (2004)։
*ՀՀ Առողջապահության նախարարի պատվոգիր (2004)։
*ՀՀ վարչապետի շնորհակալագիր (2005)։
*ՀՀԿ նախագահի պատվոգիր (2012)։

Ամուսնացած է, ունի երկու երեխա։ Տիգրան Սահակյանը ՀՀ Ազգային ժողովի նախագահ Գալուստ Սահակյանի որդին է և ՀՀ Կառավարությանն առընթեր պետական գույքի կառավարման վարչության պետ Արման Սահակյանի եղբայրը։

Հայաստանի Հանրապետական կուսակցության խորհրդի անդամ է։ Ունի պահեստազորի լեյտենանտի կոչում։

## Ծանոթագրություններ

Կատեգորիա:Հայ ատամնաբույժներ
Կատեգորիա:Հայաստանի պետական գործիչներ
Կատեգորիա:1972 ծնունդներ
Կատեգորիա:Փետրվարի 17 ծնունդներ
Կատեգորիա:Երևան քաղաքում ծնվածներ
Կատեգորիա:ՀՀԿ անդամներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ քաղաքական գործիչներ
Դոմպիեր սյուր Մեր

**Դոմպիեր սյուր Մեր** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշել շրջանում։ Մտնում է Լա Ռոշել 8 կանտոնի կազմի մեջ։

Համայնքի INSEE կոդ՝ 17142։

## Բնակչություն
Համայնքի բնակչությունը 2010 թվականին կազմում էր 5329 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Դոմպիեր սյուր Մեր 

Կատեգորիա:Ֆրանսիայի համայնքներ
Ժե (Ծովափնյա Շարանտի գավառ)

**Ժե** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Սեն Պորշեր կանտոնի կազմի մեջ։

Համայնքի INSEE կոդ՝ 17171։

## Բնակչություն
Համայնքի բնակչությունը 2010 թվականին կազմում էր 680 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Ժե 

Կատեգորիա:Ֆրանսիայի համայնքներ
Դենիս Գուսև

**Դենիս Գուսև** (, ), ռուս պրոֆեսիոնալ բոդիբիլդեր։ Դենիսը եղել է առաջին պրոֆեսիոնալ ռուս բոդիբիլդիստը։

Դենիս Գուսևը կշռում է 100-102 կգ, իսկ հասակը կազմում է 186 սմ։ Երկգլուխ մկանը կամ բիցեպսը ունի 43-44 սմ երկարություն։ Կրծքավանդակը՝ 114-116 սմ է, իսկ իրանը՝ 79-83 սմ։

## Կենսագրություն
Դենիս Գուսևը ծնվել է 1981 թվականի նոյեմբերի 8-ին Կրասնոդարի երկրամասի Տիխորեցկ քաղաքում։ Դեռևս մանկուց հետաքրքրված է եղել տարբեր սպորտաձևերով։

Մանկուց ի վեր զբաղվել է ուշուի, կարատե, բասկետբոլ, վոլեյբոլ մարզաձևերով և պարով։ Նա տաս տարեկան հասակում մասնագետի խորհրդով ընդունվել է աթլետիկայի դպրոց և հասել բարձր արդյունքների։ Նա հաղթել է Կրասնոդարի երկրամասի իր հասակակիցների առաջնությունը՝ աթլետիկայի ասպարեզում։

1998 թվականից կրթությունը շարունակել է Կուբանի ֆիզիկական կուլտուրայի պետական համալսարանում։ 2002 թվականին այն ավարտել է գերազանցությամբ և ստացել բակալավրի աստիճան։

2002-2007 թվականին Դենիսը աշխատել է «Եվրոսետ» կազմակերպությունում։ Դադարից հետո, 2013 թվականից սովորում է «Վիլաջիո Էստատե» ընկերությունում։

Ունի լավ տեսական գիտելիքներ և մարզիկի փորձ։

## Ծանոթագրություններ

## Արտաքին հղումներ
* Բոդիբիլդեր Դենիս Գուսևի ֆեյսբուքյան էջը
* Ռուս մարզիկի ինստագրամյան էջը

Կատեգորիա:Ռուս բոդիբիլդերներ
Կատեգորիա:Ռուսաստանի սպորտի վարպետներ
Կատեգորիա:Ռուս հաղորդավարներ
Մարգո Բալասանյան

**Մարգո Ջալալի Բալասանյան** (1927, դեկտեմբերի 26, Ստեփանակերտ - 2007, հուլիսի 10, Ստեփանակերտ), հայ դերասանուհի։ ԱԽՍՀ (1973), ՀԽՍՀ (1978), Արցախի ժողովրդական արտիստ (2000)։

## Կենսագրություն
Մարգո Բալասանյանը ծնվել է Ստեփանակերտում։ 1945 թվականին ավարտել է տեղի միջնակարգ թիվ 2 դպրոցը, 1949 թվականին՝ Երևանի գեղարվեստա-թատերական ինստիտուտի թատերական բաժինը՝ դառնալով ինստիտուտի առաջին արցախցի շրջանավարտը։ Գործուղվել է Կամո, որտեղ սկսել է իր պրոֆեսիոնալ գործունեությունը։ 1953 թվականից եղել է Ստեփանակերտի պետական թատրոնի դերասան։

## Թատերական ներկայացումներ
* Սուսան՝ Շիրվանզադեի «Նամուս»
* Մարգարիտ՝ Շիրվանզադեի «Պատվի համար»
* Անանի, Սալոմե՝ Գ. Սունդուկյանի «էլի մեկ զոհ»
* Ռուզան՝ Մուրացանի «Ռուզան»
* Վասսա ժելեզնովա՝ Մ. Գորկու «Վասսա ժելեզնովա»
* Գոսեմա՝ Վ. Գագլոևի «Ասք մոր մասին»
* Տատիկ՝ Ա. Կասոնայի «Ծառերը կանգնած են մահանում»
* Թագուհի՝ Դ. Ռիկարդոյի «Առլեկինը արքա»

## Մրցանակներ
* ԱԽՍՀ ժողովրդական արտիստ, 1973 
* ՀԽՍՀ ժողովրդական արտիստ, 1978 
* ԼՂՀ ժողովրդական արտիստ, 2000 
* ՀԹԳՄ «Արտավազդ» մրցանակ, 1998 
* ԼՂՀ «Մեսրոպ Մաշտոց» շքանշան, 2003

## Գրականություն
* Ալավերդյան Ի., Մարգո Բալասանյան, Ե. 1981:

## Ծանոթագրություններ

## Արտաքին հղումներ
* ԴԵՐԱՍԱՆՈՒՀԻ ՄԱՐԳՈ ԲԱԼԱՍԱՆՅԱՆԸ ԿԼԻՆԵՐ 90 ՏԱՐԵԿԱՆ

Կատեգորիա:ԼՂՀ ժողովրդական արտիստներ
Կատեգորիա:Հայ դերասանուհիներ
Բազկի երկգլուխ մկան

աջից|265x265px
**Բազմկի երկգլուխ մկան** կամ **բիցեպս** (), երկգլխանի մկան, որի միջոցով մարդը ծալում է իր ձեռքը։ Այն համարվում է հակազդիչ բազկի եռագլուխ մկանի համար, որի հիմնական գործառույթը ձեռքի տարածումն է։

Բազմկի երկգլուխ մկանը առաջացնում է մկանային փորը, որը կցվում է վերին նախաբազկին։

Բազկի երկգլուխ մկանները առատորեն մատակարարվում են արյունով։

Արյուն և սննդանյութեր են ստանում ոչ մեկ զարկերակով, իսկ կատարած ակտիվ աշխատանքի ընթացքում նյութափոխանակության արգասիքները հեռանում են երակային խիտ ցանցի միջոցով։ Մկանները հարուստ են ավշային անոթներով և նյարդային ցանցով։

## Ծանոթագրություններ

Կատեգորիա:Հենաշարժիչ համակարգ
Կատեգորիա:Մկանների ֆիզիոլոգիա
Low Life

«**Low Life**», ամերիկացի ռեփեր Future-ի երգը, որում իր մասնակցությունն ունի նաև կանադացի երգիչ The Weeknd-ը։ Այն որպես սինգլ թողարկվել է 2016 թվականի մարտի 1-ին և ընդգրկվել է Future-ի «Evol» անվանումը կրող չորրորդ ալբոմում։ Երգի պրոդյուսերական աշխատանքով զբաղվել են Մետրո Բումինը, Ben Billions-ը, The Weeknd-ը և DaHeala-ն։

## Թողարկում
2015 թվականի դեկտեմբերի 24-ին The Weeknd-ն ու Future-ը իրենց Թվիթթերի էջերում հայտարարեցին նոր երգ թողարկելու մասին։ Նույն օրը Future-ն իր Ինստագրամի էջում երգից փոքրիկ հատված տեղադրեց վիդեոյի տեսքով։ Դեկտեմբերի 25-ին «Low Life» երգը տեղադրվեց The Weeknd-ի SoundCloud-ի էջում։ Երգի շապիկի վրա պատկերված է կարմիր լույսեր՝ սև ֆոնի վրա։

2016 թվականի փետրվարի 4-ին Future-ը հայտարարեց, որ առաջիկայում թողարկելու է իր «Evol» կոչվող չորրորդ ալբոմը։ Հրապարակվեց ալբոմի երգացանկը, որից պարզ դարձավ, որ 10-րդ ստեղծագործությունը «Low Life»-ն է։ Երկու օր հետո՝ փետրվարի 6-ին թողարկվեց «Evol» ալբոմը։ Մարտի 1-ին «Low Life» երգը պաշտոնապես թողարկվեց որպես սինգլ։

## Տեսահոլովակ
Երգի տեսահոլովակը, որի ռեժիսորն է Zac Facts-ը, ներկայացվել է 2016 թվականի մարտի 25-ին MTV հեռուստաալիքի եթերում, իսկ այնուհետև տեղադրվել է Future-ի VEVO ալիք։ Տեսահոլովակում նկարահանվել են նաև ռեփերներ Ֆրենչ Մոնտանան և Բելին։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2016 սինգլներ
Կատեգորիա:Future երգեր
Կատեգորիա:The Weeknd-ի երգեր
Ամանորը Մոլդովայում

**Ամանորը Մոլդովայում**, մեկն է Մոլդովայի Հանրապետության պետական տոներից։ Նշվում է ամեն տարի հունվարի 1-ին։ Տոնվում է դեկտեմբերի 31-ի գիշերվանից հունվարի 1-ը՝ համաձայն գրիգորյան օրացույցի։ Ամանորի տոնման ժամանակը և ավանդույթը փոփոխություն են կրել վերջին հարյուրամյակի ընթացքում։ Վերջին կեսդարյա ժամանակաշրջանում Նոր տարին դարձել է լայնամասշտաբ ժողովրդայնություն վայելող տոնը երկրում։

## Պատմություն
Ամանորի նշումը հունվարի 1-ին հիմնավորվել էր Պետրոս I-ի կողմից և տարածվել նաև Բեսարաբիայում(այժմյան Մոլդովայում 1812 թվականին։ 19-րդ դարում արևելյան սլավոնների բանահյուսության մեջ Ձմեռ պապի ավանդական կերպարի հետ միասին հանդես է գալիս նաևՁյունանուշը` կապված Ամանորի տոնակատարության հետ։ Այդ կերպարները իրենց անվանումն են ստանում մոլդովական բանահյուսության մեջ։ Մոշ Կրեչուն(Ձմեռ պապ) և Ֆատա դե Զեպադե(Ձյունանուշ)։ Ինչպես կարգն է, չար Բաբա Յագան(Բաբա Խիրկա) ձգտում է խանգարել տոնի գալստյանը, բայց վերջիվերջո նրա ծրագրերը ձախողվում են։

## Խորհրդային շրջան

1920-1940 թվականներին` Ռումինիայի հետ միացման ժամանակ, հիմնական տոնը Մոլդովայում կաթոլիկական Սուրբ Ծնունդն էր։ 1940-1947 թվականներին Նոր տարին պաշտոնական տոնի կարգավիճակ չուներ։ 1947 թվականին ԽՍՀՄ-ի իշխանությունները Ամանորը մտցրեցին երկրի պաշտոնական տոների շարքը։ Ամանորյա ավանդույթների մեծ մասը Մոլդովայում հաստատվեցին հենց այս շրջանում։ Դրանք հաստատվել էին նաև Ռուսաստանում և Ուկրաինայում։ Մոլդովայում, ինչպես նաև Բալթյան երկրներում Նոր տարվա մուտքը և հանդիպումը նրա հետ ուներ իր առանձնահատկությունը։; Երկրի բնակիչները նրա գալուստը նշում են երկու անգամ։ Առաջին անգամ Մոսկվայի ժամանակով ժամը 22.00 և երկրորդ անգամ տեղական ժամանակով 24.00-ին։ Դա կապված է նրա հետ, որ երկիրը երկար ժամանակ գտնվել է Մոսկվայի ժամային գոտում; Ժողովրդական զբոսանքը տեղի է ունենում մեծ քաղաքների հրապարակներում, որտեղ տեղադրում էին տոնածառ և զարդարում էին փողոցները։ Քիշինևում ամենազարդարվածը հանդիսանում էր Ստեֆան Մեծի մայրուղին։

## Մոլդովական ավանդույթներ

Առանձնահատուկ ավանդույթ է ամանորյա ցանկություններով փոքրիկ թերթիկների թխումը։ Մարդիկ ուտում են այդ ամանորյա կարկանդակները, հանում բարեմաղթանքներով թղթերը և իմանում, թե ինչ սպասելիքներ պետք է ունենան Նոր տարվանից։

## Գյուղական բնակավայրեր

Քանի որ Մոլդովան հիմնականում գյուղերով հարուստ երկիր է, գյուղական ամանորյա ավանդույթները պահպանվել են մինչև մեր օրերը։ Սեղանները ծանրաբեռնվում են տասներկու ազգային ճաշատեսակներով(ամիսների թվով)։ Գյուղերում պահպանվում էր նաև հարազատների՝ միմյանց այցելելու ավանդույթը։ Նրանք ծպտվում էին այծեմարդու հագուստներում՝ մարմնավորելով չար ոգիներին։

## Ծանոթագրություններ

Կատեգորիա:Ամանորն աշխարհում
Լը Դուե

**Լը Դուե** () համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Նորդ կանտոնի կազմի մեջ։ Հանդիսանում է Սենտ շրջանը։

Համայնքի INSEE կոդ՝ 17143։

## Բնակչություն
Համայնքի բնակչությունը 2010 թվականին կազմում էր 707 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Լը Դուե 

Կատեգորիա:Ֆրանսիայի համայնքներ
La petite mort

***La petite mort*** (ֆրանսերեն արտասանությունը՝ : [la pətit mɔʁ], փոքրիկ մահ), արտահայտություն, որը նշանակում է «գիտակցականության ժամանակավոր կորուստ կամ մթագնում», իսկ մեր օրերում մասնավորապես վերաբերում է «օրգազմի զգայությանը՝ մահվան նմանությամբ»։

Առավել լայն կիրառությամբ՝ այն կարող է ցույց տալ այն հոգևոր թեթևացումը, որ գալիս է օրգազմի հետ, ինչպես նաև մելանխոլիայի կամ տրանսցենդենտության կարճատև շրջանին, որը գալիս է որպես կյանքի ուժի սպառման արդյունք։ Գրաքննադատ Ռոլանդ Բարթսը նկարագրում է *la petite mort*-ը որպես գրականություն կարդալու գլխավոր մոտիվ՝ զգացողություն, որ յուրաքանչյուրը պիտի ունենա բարձրարժեք գրականություն կարդալիս։

La petite mort արտահայտությունը ոչ միշտ է վերաբերում սեռական փորձառությանը։ Այն կարող է նաև օգտագործվել, երբ մի անցանկալի բան է տեղի ունեցել անձի հետ, որը նրա վրա այնքան մեծ ազդեցություն է գործել, որ «նրա ներսում մի բան մահացել է»։ Այս մեկնաբանության հայտնի գրական օրինակ է Թոմաս Հարդիի «Տեսսը Դէրբերվիլների տոհմից» ստեղծագործությունում, երբ հեղինակը նկարագրում է Տեսսի հոգևոր ապրումները՝ իրեն բռնաբարողին տեսնելիս։

La petite mort արտահայտությունը կարող է նկարագրել ինչպես նորմալ հետ-օրգազմի վիճակը, այնպես էլ բժշկական կատեգորիաներ, ինչպիսիք են սեռական գլխացավերը, Դհաթի սինդրոմը, պոստ-կոիտալ դիսֆորիան կամ հետօրգազմիկ հիվանդության սինդրոմը։

## Տես նաև
* Ժորժ Բատայ
* Ռոլանդ Բարթս

## Ծանոթագրություններ

Կատեգորիա:Ֆրանսերեն բառեր և արտահայտություններ